‎NETFLIX PREZINTĂ
‎CRONICILE CRĂCIUNULUI ‎VOLUMUL XVII
‎CAPITOLUL AL DOILEA ‎ÎNTOARCEREA LUI BELSNICKEL
‎POLUL SUD
‎TRECEREA INTERZISĂ! ‎NU INTRAȚI!
‎Ai grijă!
‎Ne-am distrat cândva.
‎Până când ai stricat totul.
‎Ați fost primii oameni în care am crezut…
‎și ultimii.
‎Belsnickel!
‎Speck!
‎Nu te mai furișa așa!
‎Iertare!
‎De ce a durat atât?
‎A fost un drum tare lung.
‎Prin ea, poți ajunge înapoi la Polul Nord.
‎De dragul tău, ar face bine să fie!
‎Mai sunt doar cinci zile până la Crăciun.
‎Dă-mi drumul!
‎Ce faci cu camera mea‎ ‎video?
‎Mă trag dintr-o veche familie ‎de credincioși adevărați.
‎O credincioasă adevărată, ‎în carne și oase!
‎Dar…
‎eu voi schimba lucrul ăsta.
‎Găsește-o!
‎Mă ocup!
‎E perfectă.
‎E cel mai praf Crăciun din istorie!
‎- Pe bune? ‎- Da.
‎Cine ar vrea să petreacă ‎cea mai bună sărbătoare
‎pe o plajă încinsă, ‎cu băuturi cu umbreluțe?
‎Cam toată lumea, aș zice eu.
‎Ei bine, eu nu!
‎Puteam fi acasă, făcând fursecuri
‎și oameni din zăpadă adevărată.
‎Cel mai nasol e că prietenii mei petrec, ‎fac cumpărături, se dau cu sania.
‎Eu ratez totul!
‎Kate, nu poți face nimic.
‎Mai bine relaxează-te, ‎încearcă să te distrezi!
‎Îmi plăceai mai mult când furai mașini.
‎Și tu mie, când nu-mi stricai cheful!
‎Ce jenant!
‎Hai, veniți!
‎Deci, despre Bob era vorba!
‎N-are legătură cu Bob. ‎Nu-mi pasă deloc de el.
‎Ne-a luat cu el ‎ca s-o impresioneze pe mama.
‎Dă-i pace, Kate! Chiar o place.
‎E prea devreme. ‎Sunt împreună doar de zece luni.
‎Și se cunoșteau cu mult dinainte.
‎În plus… o face fericită pe mama.
‎Da, dar nu e tata.
‎Cómo estás,‎ petrecăreților?
‎La ce ne uităm?
‎Asta, odată văzută, n-o mai poți uita. ‎Nu-i așa?
‎Ce șanse sunt s-o ceară tata acum?
‎Sau poate îl cere ea.
‎Mama voastră e o doamnă progresistă.
‎Teddy! Cică se fac scufundări‎. ‎Vii și tu?
‎Da, imediat!
‎Veniți și voi?
‎Nu.
‎Mulțumesc de întrebare, ‎Teddy, dar sunt foarte anxios,
‎am astm și vreo 11 alergii diferite.
‎Bine, cum doriți.
‎Înveselește-te, Grinch!
‎Ai uitat prima regulă ‎a credincioșilor adevărați.
‎Să nu te bosumfli!
‎Kate, așteaptă!
‎Încă un ‎smoothie ‎cu ciocolată, vă rog!
‎Două! Mi-l puteți face fără lactoză?
‎- Bine. ‎- Mulțumesc.
‎Ce facem?
‎Noi?
‎Eu mă voi distra singură. ‎Ce-ar fi să încerci toboganul cu apă?
‎- Pare distractiv. ‎- Să risc să-mi sparg nasul?
‎Îmi dă un aer distins!
‎Salut!
‎Se cântă colinde pe plajă. ‎Vreți să mergem?
‎- Da. ‎- Nu, mersi!
‎Hai, Kate! ‎Am auzit că-ți plac colindele de Crăciun.
‎Kate cântă foarte frumos. ‎Era solistă în corul școlii.
‎În clasa a cincea!
‎Serios? Și eu.
‎Zău?
‎Da. Muzica îți inspiră ‎spiritul Crăciunului.
‎- Hai! Muzică? ‎- Da.
‎O, brad frumos ‎O, brad frumos
‎Cu cetina tot verde
‎Am greșit cu ceva?
‎Nu, doar că…
‎Era cântecul preferat al tatălui ei.
‎Îmi pare rău. Nu știam.
‎Nu-i nimic, nu puteai ști asta.
‎Face doar pe adolescenta.
‎Moșule, știu ‎că e prea târziu ca să-ți mai scriu
‎și n-avem semnal Wi-Fi aici,
‎dar, dacă mă asculți, ‎vreau să-mi schimb dorința de Crăciun.
‎Scuterul electric ar fi tare, ce-i drept, ‎dar am nevoie acum de ceva mai important.
‎Trebuie să plec de aici.
‎Mama ne lasă baltă pentru tipul nou ‎și pentru fiul lui fricos.
‎E deprimant!
‎În câteva săptămâni,
‎va fi de parcă tata nici n-a existat.
‎Te rog, Moș Crăciun, ‎ajută o credincioasă adevărată
‎sau îți jur…
‎că voi fugi de acasă.
‎Deci, vrei să fugi?
‎Putem aranja asta.
‎AVENTURĂ DE ‎SNORKELING
‎Dragilor, am vești bune!
‎De dimineață, ‎m-am trezit cu magie pe sub ușă.
‎Am primit niște surprize ‎din partea hotelului.
‎Ce?
‎Prima: „Ce-ați zice să înotați ‎cu pisici-de-mare și cu țestoase,
‎într-o aventură pentru doi cu ‎snorkeling‎?”
‎Sună belea! ‎Știu cui i-ar plăcea la scufundări.
‎Dar asta nu-i tot!
‎„Doi norocoși au șansa ‎să stea peste noapte în Tulum,
‎cu un tur privat al ruinelor mayașe.”
‎Vorbești serios?
‎„Aduceți-vă bagajele ‎și simțul de aventură!”
‎O noapte în Tulum? Sună minunat!
‎Zic și eu.
‎Auzi: „Copiii se vor distra pe cinste
‎căci, cât timp familia nu stă în stațiune,
‎v-ați putea îmbuiba cu înghețată gratis
‎și să alegeți ‎una din multele activități amuzante
‎de la petrecerea în pijamale ‎a Clubului Copiilor.”
‎O petrecere în pijamale?
‎Kate! O să ne distrăm de minune!
‎Dar eu-s prea mare ‎pentru Clubul Copiilor, nu?
‎Kate, te-ai încadrat la limită, de fapt!
‎Ce noroc pe tine!
‎Stai!
‎Nu e doar un truc, să scapi de noi
‎și să-i ceri mâna mamei, nu?
‎Kate!
‎Scuze!
‎Mai întâi, ne obligi ‎să facem Crăciunul la ecuator,
‎iar acum nici nu vrei să stai cu noi?
‎Bun, scuzați-ne!
‎Vino!
‎De ce ești așa de nepoliticoasă cu Bob?
‎Ne-a adus în călătoria asta incredibilă, ‎să nu uiți asta!
‎Iar tu să nu-l uiți pe tata!
‎Uite ce-i… Doar fiindcă țin la Bob…
‎și să știi că țin foarte mult la el…
‎Asta nu înseamnă ‎că-l iubesc mai puțin pe tatăl tău.
‎Nu văd cum e posibil așa ceva.
‎Bine!
‎Îi spun lui Bob că nu mergem la Tulum.
‎Vom sta aici, cu voi.
‎Nu, mai bine mergeți.
‎Dar nu pot! Nu te las de izbeliște aici.
‎E în regulă, mamă.
‎Am fost răzgâiată. Nu știu ce mi-a venit.
‎Tu și Bob meritați să vă distrați.
‎Și știu ce mult îți doreai ‎să vezi ruinele mayașe.
‎Serios? Chiar asta gândești?
‎Da.
‎Promit că nu vei mai avea grija mea ‎tot restul călătoriei.
‎Bună ziua!
‎Mai aveți locuri ‎la zborul de azi spre Boston?
‎Da, voiam să mă întorc mai devreme.
‎Îl pot schimba la aeroport? ‎Minunat! Mulțumesc!
‎Ne întoarcem mâine, spre seară.
‎Știu că mă dădeam mare de dimineață, tată,
‎dar încep să mă răzgândesc.
‎Sigur trebuie să pleci o zi întreagă?
‎Fii atent, omule!
‎Știu că e greu de când a murit mama ta.
‎Dar trebuie să mergem mai departe. ‎Să mergem înainte.
‎Și cred că ți-ar prinde bine ‎nițică independență.
‎Aș vrea să fim independenți ‎mai aproape unul de altul.
‎Te descurci tu. Vino încoace!
‎Te vei descurca, bine?
‎- Bine? ‎- Da, e…
‎Am nevoie de biletele ‎celor care merg la Tulum!
‎Bine. Aveți grijă de voi!
‎- Teddy… ‎- Știu, mamă! Fără alcool!
‎Da… și speram să-i supraveghezi, te rog?
‎Da, mă ocup eu, bine?
‎Bine. Te iubesc.
‎Te iubesc.
‎- Distracție plăcută! ‎- Copii, ne vedem curând!
‎Nu e nevoie să ne supraveghezi.
‎Nici n-aveam de gând.
‎Teddy!
‎Ne vedem mâine!
‎Kate, unde te duci? ‎Clubul Copiilor e încoace!
‎Da, așa e.
‎Mă duc la baie.
‎Dar mergi tu înainte și ne vedem acolo.
‎Te aștept.
‎Du-te la Clubul Copiilor, Jack! ‎E un ordin direct de la dădacă!
‎Ești cu doar trei ani mai mare.
‎Dar eu cred în ierarhie,
‎așa că-ți voi păstra un loc ‎la masa cu plastilină.
‎NAVETĂ STAȚIUNE
‎Așteptați naveta de aeroport?
‎Da.
‎Șoferul a făcut pană, ‎așa că-i preiau eu pe pasageri.
‎Tare!
‎O iau pe scurtătură. ‎Vom ajunge mai repede.
‎Sună grozav!
‎Dacă plecați devreme, ‎s-ar părea că nu e plăcută vacanța.
‎E complicat. Mama și…
‎Am înțeles!
‎Și familia mea era deprimantă.
‎Am fugit de acel coșmar acum câțiva ani.
‎Cam la vârsta dv.
‎Am zis că s-ar simți toți mai bine ‎în absența mea.
‎Se pot juca de-a familia fără mine.
‎Kate!
‎Fugi de acasă?
‎Trebuia să ai grijă de mine!
‎Jack, n-o lua în numa personal…
‎Ce-i aia?
‎Arată a gaură de…
‎Călătorie plăcută!
‎Nu cred că mai suntem în Mexic!
‎Da, sunt destul de sigur ‎că nu sunt ghețari
‎pe o rază de zeci de mii de kilometri ‎în jurul Peninsulei Yucatan.
‎Arată ca Polul Nord.
‎M-a auzit!
‎Știam eu că trebuia să-mi iau geaca!
‎O să murim înghețați aici!
‎Nu-ți face griji, Jack! Va fi bine.
‎Va veni după noi…
‎Sper.
‎Cine va veni după noi?
‎Dasher!
‎Nu te-am văzut de mult, Jola!
‎Credeam c-ai renunțat la reni!
‎Să vedem cum te descurci cu asta!
‎Ajutor!
‎E cineva?
‎Să ne salveze cineva!
‎Stai puțin!
‎Pare a fi ziua ta norocoasă, pisică Yule!
‎Decolați!
‎Vai de mine!
‎Înapoi în sat!
‎Haideți, la unison cu mine, doamnelor! ‎Intrăm înapoi!
‎Stânga!
‎Dreapta!
‎Stânga!
‎Dreapta!
‎Stânga!
‎Dreapta!
‎Stânga!
‎Dreapta!
‎Am trecut! Bravo, doamnelor!
‎E bine înapoi în Zona Boreală, prietene!
‎După cum vedeți,
‎Moșul mi-a picat în capcană.
‎Era bătrânului se încheie.
‎Și a mea abia începe.
‎Termină!
‎Scuze!
‎Vai de mine!
‎Vine tare la aterizare!
‎Ce se petrece?
‎Puneți-o la păstrare! Și hrăniți renii!
‎Ce se-ntâmplă?
‎Chiar lângă Vălul Boreal, ‎erau înghețați pe banchiză.
‎Vai de mine!
‎Jojo, fă niște ciocolată fierbinte!
‎Hugg, adaugă niște susai, suc de neliniște
‎și mătreață de zâne-mici!
‎E gata!
‎Bea!
‎Așa!
‎Te vei face bine, Kate.
‎De unde știți cine sunt?
‎Toată lumea de aici te cunoaște.
‎Am văzut cu toții caseta ‎cu aventurile tale de Crăciun
‎de acum doi ani.
‎Sunteți Doamna Crăciun?
‎Eu sunt.
‎Asta înseamnă că…
‎Moș Crăciun!
‎Kate Pierce! Te simți bine?
‎Da, mă simt bine, dar…
‎Am trecut printr-un caleidoscop? ‎Erau atât de multe culori!
‎Nu, doar am trecut prin Vălul Boreal.
‎Ne protejează ca un scut.
‎Ne ascunde și ne apără ‎de lumea din afară.
‎Dar, spune-mi, în numele celor sfinte,
‎cum ai ajuns tocmai la Polul Nord?
‎- Stai, nu m-ai adus aici? ‎- Nu te-am adus eu.
‎Dacă nu mă înșel, ‎trebuia să fii în Cancun.
‎Bea!
‎Așa, scumpule! Te simți mai bine?
‎Da, mă simt…
‎foarte bine!
‎Ce ciocolată caldă deosebită!
‎E rețeta mea specială.
‎Ai noroc că-l vânam pe Jola, pisica Yule,
‎altfel nu te-aș fi văzut!
‎Dar credeam că face parte din planul tău.
‎Ca să-mi îndeplinești dorința de Crăciun.
‎Scuterul electric?
‎Nu…
‎vorbeam despre dorință.
‎Știi tu, acea dorință!
‎Da! Cealaltă dorință!
‎Da. M-am gândit că e cam dificil, ‎așa că am preluat inițiativa.
‎Eram pe drum spre aeroport, ‎dar mașina a căzut într-o gaură de vierme.
‎Gaură de vierme?
‎- Mina! ‎- Da?
‎Du-te în inspecție în sat ‎și dă-mi de știre dacă vezi ceva ciudat!
‎Imediat, Moșule!
‎Asta nu arată a Clubul Copiilor…
‎Ce e chestia aia?
‎E în regulă!
‎Îl cheamă Hugg. E un spiriduș.
‎Spiriduș?
‎Spiriduș.
‎Deci, ei sunt…
‎Și dv. sunteți…
‎Atunci, unde e…
‎Bun venit la Polul Nord, Jack!
‎Chiar ești…
‎Eu sunt!
‎Nu se poate! Sigur visez!
‎Nu visezi, Jack.
‎Ești în Satul Moșului.
‎Cel adevărat.
‎Nick, copiilor le-ar plăcea un tur.
‎Al satului!
‎Un tur, desigur! Vreți?
‎Glumești? Ar fi minunat!
‎Da!
‎Să vă îmbrăcăm mai întâi ‎cu haine mai groase!
‎Ce tare!
‎Da!
‎Peste un milion de spiriduși stau în sat.
‎Dacă pui laolaltă Amazon, ‎FedEx, serviciul poștal, UPS
‎și toate fabricile din lume,
‎apoi le împătrești toată producția anuală,
‎aproape că ai obține ce putem noi realiza
‎într-o zi, în Satul lui Moș Crăciun.
‎Unde ți-e atelierul?
‎Te plimbi prin el!
‎- Serios? ‎- Da.
‎Avem peste 300.000 de ateliere în sat.
‎Și toate-s proiectate de Doamna Crăciun.
‎Nu e Kate Pierce?
‎Dacă ea a conceput totul, ar trebui ‎să se numească Satul Doamnei Crăciun.
‎Și eu cred!
‎Nu m-am gândit niciodată la asta.
‎Bineînțeles că nu.
‎Eu l-am descoperit ‎și spiridușii l-au construit,
‎dar, cine știe…
‎Se numește Satul lui Moș Crăciun ‎de peste o mie de ani.
‎Poate e momentul unei schimbări.
‎Kate! Aici!
‎Uite cine e vedetă!
‎Zâmbiți!
‎Kate, un autograf?
‎Calmează-te!
‎Haideți, copii! Vreau să vă arăt ceva.
‎O să vă placă!
‎Kate! Bună!
‎E incredibil!
‎Hei, copii, priviți!
‎Noi suntem!
‎Ce tare!
‎Pisicuță Katie, Jack, ia priviți!
‎E destul de mișto!
‎Faceți jocuri video?
‎Am programat destule la viața mea.
‎Nick, ce le arătăm în continuare?
‎- Acadele! ‎- Copii!
‎Uită-te sus!
‎Ce de acadele!
‎Ne ajung ca să umplem ‎miliarde de ciorăpei în fiecare an!
‎Bjorn!
‎Nu mânca inventarul!
‎Iertare, Doamnă Crăciun, ‎nu mă pot controla!
‎Kate, cred că recunoști acest loc.
‎Aceea e Sala Scrisorilor?
‎Stai puțin, ai mai fost aici?
‎Am mai fost înăuntru, dar nu aici, afară.
‎Cum de nu mi-ai spus?
‎Nu ți-am spus multe chestii, Jack.
‎Ce e aia?
‎Este Steaua Crăciunului.
‎Ea alimentează întreg satul.
‎Am găsit un mod de a conecta ‎lumina Stelei Betleemului
‎la Aurora Boreală. Așa se creează Vălul.
‎Iar Moșul e singurul care știe
‎cum să treacă în siguranță de Văl.
‎Stai!
‎Lumina din stea ‎e de la adevărata Stea a Betleemului?
‎O bucățică din ea.
‎La fel de puternică ‎ca în ziua când mi-au dat-o spiridușii,
‎acum aproape 1.700 de ani.
‎Acum 1.700 de ani?
‎Ești atât de bătrân?
‎Aici, la Polul Nord, timpul stă pe loc.
‎De-aia nu îmbătrânești!
‎Ce-a fost asta?
‎Sunt tunurile.
‎Tunurile?
‎E în regulă, Jack!
‎Vălul îi împiedică pe toți și toate ‎să ajungă la Polul Nord,
‎inclusiv zăpada,
‎așa că spiridușii ‎trebuie s-o aducă din afară.
‎Uite!
‎Parcă am fi într-un uriaș glob cu zăpadă!
‎Da!
‎Kate!
‎Vrei să facem îngeri de zăpadă?
‎Îngeri de zăpadă? Mi-ar plăcea mult!
‎Ce?
‎Haide, Jack!
‎Nick, uită-te la ei! ‎Se distrează de minune!
‎Da, așa e.
‎Și tu la fel.
‎Copii adevărați!
‎A trecut atâta timp!
‎Mă voi întrista când vor pleca.
‎Nu-i putem trimite acasă cu burta goală.
‎- Sigur că nu! ‎- Ar fi nepoliticos.
‎- Foarte nechibzuit. ‎- Inacceptabil.
‎Nu.
‎Atunci, ne-am hotărât.
‎Vor rămâne la cină și îi duci tu înapoi.
‎Așa mă gândeam și eu!
‎Iar eu trebuie să mă pregătesc!
‎Jojo, am nevoie de porumb de floricele,
‎trei găini franceze,
‎o potârniche, o pară
‎și budincă de smochine!
‎Bun!
‎Asta e cina?
‎Pregătită de bucătarul specialist ‎al Polului Nord, Dna Crăciun.
‎Am gătit și eu ceva în grabă.
‎Să luăm loc!
‎Kate, tu stai aici.
‎Nu știu, Doamnă Crăciun!
‎Tata insistă ‎ca eu să mănânc proteine și legume
‎înainte de desert.
‎Așa e și corect, dar acesta nu e desertul.
‎Nu e?
‎Nu, tot ce avem pe masă ‎e foarte sănătos.
‎Cum e posibil?
‎Am creat eu niște rețete noi.
‎Cu ele, toate mâncărurile care nu vă plac
‎arată și au gust ‎ca felurile voastre preferate.
‎Vrei niște broccoli?
‎N-am gustat niciodată ‎ceva atât de delicios!
‎Nu uita de fasole și de morcovi!
‎Deci…
‎M-am tot gândit…
‎la cum ați ajuns aici.
‎Cum ați trecut printr-o gaură de vierme.
‎E adevărat! Era exact ca la sania ta!
‎Dar, în loc de sanie, ‎era o mașinuță de golf.
‎Nick?
‎Cred că are legătură cu Kate, ‎care e o credincioasă adevărată.
‎Dacă înseamnă c-ar trebui să stau aici,
‎cu voi, la Polul Nord?
‎Poftim?
‎Hai, Moșule! ‎Deja vorbesc limba, am făcut turul satului
‎și v-aș putea oferi o nouă perspectivă.
‎Când a devenit un interviu de muncă?
‎Te rog, Moșule!
‎Oriunde e mai bine decât acasă, ‎la mama și iubitul ei.
‎Sunt chiar aici, să știi!
‎Sunt sigură că mama ta ‎te iubește foarte mult.
‎Mai mult decât îți poți imagina.
‎Nu știu, Doamnă Crăciun.
‎Să fi văzut ce repede m-a părăsit ‎ca să meargă la ruinele mayașe!
‎Are dreptate. În plus, părinții noștri ‎nici nu se întorc în stațiune
‎până mâine după-masă.
‎Hai, Moșule, lasă-ne să stăm! Măcar puțin?
‎Doamnă Crăciun?
‎Ar fi tare frumos să avem copii în casă,
‎chiar dacă o singură noapte.
‎- Te rugăm, vrem să stăm! ‎- Vom fi cuminți!
‎- Doar o noapte. ‎- Hai, Moșule!
‎Nu văd ce-ar strica, dar…
‎De ce nu? Desigur!
‎- Da! ‎- Mulțumesc, Moșule!
‎Dar, dis-de-dimineață, ‎mergem înapoi la Cancun.
‎Satul Doamnei Crăciun ‎e cel mai tare loc de pe Pământ!
‎Mina, asta pățești fiindcă m-ai spionat!
‎Speck, adu-mi celelalte jucării!
‎Bine.
‎Știi ce ai de făcut.
‎În câteva ore, din tot acest sat ‎va rămâne doar o amintire.
‎Noapte bună, dragă Jack!
‎- Noapte bună, Dnă Crăciun! ‎- Somn ușor!
‎Somn ușor, scumpo!
‎Noapte bună, Dnă Crăciun!
‎Cronicile Crăciunului?
‎Jack!
‎În locul tău, nu le-aș atinge. Par rare.
‎Da, le găsești foarte rar.
‎De fapt, sunt unicat!
‎Vreți o poveste la culcare?
‎Ar fi grozav!
‎Ar fi minunat!
‎Bine.
‎Poftim! Urmează-mă!
‎Să aveți un somn cald de iarnă, copii!
‎Noapte bună, Moșule!
‎Vise plăcute!
‎Noapte bună, Moș Crăciun!
‎Îi poți spune Moșul, să știi.
‎Bun!
‎Începem!
‎Deci…
‎Bine.
‎Priviți atent, copii!
‎Foarte…
‎foarte atent.
‎Aici a început totul.
‎În anul 312,
‎Moșul locuia în Asia Mică.
‎Acum se numește Turcia.
‎Pe atunci, îl chema Sfântul Nicolae.
‎Era un episcop ‎care descoperise frumusețea dăruitului.
‎Devenise un erou local.
‎Iar legenda lui se răspândise,
‎ajungând până la spiridușii pădurilor.
‎Există mai multe feluri de spiriduși?
‎Desigur.
‎Sunt o specie străveche ‎de creaturi sălbatice și pline de magie.
‎Timp de secole, au fost vânați ‎pentru puterilor lor magice.
‎Oamenii i-au capturat ‎până în pragul dispariției.
‎Îi urăsc pe oameni!
‎E groaznic!
‎Așa era.
‎Dar spiridușii aveau o profeție ‎despre un om care le va deveni rege
‎și îi va conduce într-un loc sigur.
‎Conducătorul lor, Hakan, ‎știa că doar Sfântul Nicolae
‎ar fi putut direcționa ‎puterea Stelei Betleemului.
‎Din acea zi,
‎nu i-au mai spus Sfântul Nicolae.
‎I-au zis Moș Crăciun.
‎El i-a condus pe spiriduși ‎într-o călătorie mistică
‎spre un ținut necunoscut, ‎unde Crăciunul avea să dăinuiască.
‎Adică aici, la Polul Nord!
‎Da.
‎Ciudat… Acel spiriduș…
‎Îmi pare cunoscut.
‎Da!
‎Belsnickel.
‎Poftim!
‎Bun!
‎Deci…
‎Belsnickel era ‎un spiriduș precoce și inteligent,
‎foarte apreciat aici, în sat.
‎Eu l-am învățat arta poțiunilor magice,
‎iar Moșul l-a învățat arta invenției.
‎Bine!
‎Am petrecut clipe minunate împreună.
‎Eu și Moșul l-am iubit foarte mult.
‎Dar, când Belsnickel a ajuns adolescent, ‎totul se schimbase.
‎Spiritul Crăciunului ‎se răspândise în toată lumea.
‎Moșul nu mai avea timp de el.
‎Așa că Belsnickel a devenit rebel ‎și plin de antipatie față de Moșul.
‎Până când, într-o zi, ‎a încălcat Codul Spiridușilor.
‎Ce e Codul Spiridușilor?
‎Vanitate, minciună, răutate,
‎invidie și egoism.
‎Dacă un spiriduș ‎comite toate aceste păcate,
‎este blestemat.
‎Iar Belsnickel… le-a comis pe toate cinci.
‎A devenit un băiat foarte neascultător.
‎BALON DE PÂRȚURI
‎Fleck a tras un pârț!
‎Și a devenit din ce în ce…
‎mai neascultător.
‎Proaspăt tipărită!
‎- Să-ți fie de bine! ‎- Foarte frumos!
‎Belsnickel! Ce e asta?
‎Eu construiesc cele mai bune jucării.
‎E cazul să fiu și recunoscut pentru asta.
‎Când a înfăptuit și ultimul păcat,
‎Belsnickel și-a pierdut bucuria ‎de a fi spiriduș.
‎Belsnickel!
‎Ce faci?
‎De ce faci asta?
‎Pentru că ții mai mult ‎la copiii din toată lumea
‎decât la mine.
‎Și atunci s-a transformat ‎în ceea ce ura cel mai mult.
‎În om.
‎Cu mintea umbrită de furie și de umilință…
‎Nu, așteaptă!
‎Belsnickel, întoarce-te!
‎…Belsnickel a fugit din sat
‎și nu s-a mai întors.
‎Era un spiriduș neascultător,
‎dar mi-e dor de el.
‎Bun!
‎Ajunge pentru seara asta!
‎Pe-aici ne sculăm dis-de-dimineață.
‎Noapte bună!
‎- Noapte bună, Dnă Crăciun! ‎- Noapte bună!
‎Bun, s-au culcat cu toții.
‎Suntem gata?
‎A sosit momentul.
‎Abia aștept să văd ce fac spiridușii
‎când le trece asta pe la nas!
‎O să fie distractiv.
‎Doar câte puțin în fiecare tun.
‎Pa!
‎Tu ocupă-te de reni!
‎Eu mă duc la stea.
‎Jola?
‎Ce se întâmplă aici?
‎Dasher?
‎Bun, începem!
‎E un cadou de Crăciun ‎de la un prieten foarte drag.
‎Uite, tati!
‎Tunurile!
‎În toiul nopții?
‎Nu arată a zăpadă!
‎E Jola!
‎Haideți repede la grajd!
‎Jola?
‎Nu știu.
‎Să nu cumva să fie Jola în grajd!
‎Ce se întâmplă?
‎Ceva despre grajd. Hai!
‎Vai de mine!
‎Dasher!
‎Ușurel, fetițo!
‎Știu, iubito!
‎Ușurel, fetițo!
‎Nick!
‎El e!
‎Steaua!
‎Belsnickel!
‎Bună, Moșule!
‎Ai pierdut ceva?
‎Ai făcut multe farse ‎la viața ta, Belsnickel,
‎dar să-l trimiți pe Jola în grajd?
‎Mare brânză!
‎A speriat renii și au fugit în pădure.
‎A atacat-o pe Dasher!
‎- Asta nu trebuia să se întâmple. ‎- Uite că s-a întâmplat! E în stare gravă.
‎Deci…
‎tu erai!
‎Salutări, Dnă Crăciun!
‎Scuze pentru neplăceri!
‎Neplăceri? Dasher se luptă ‎ca să supraviețuiască!
‎Belsnickel, cum ai putut să faci asta?
‎E Belsnickel…
‎din poveste!
‎Știam eu că-l recunosc!
‎El a condus mașina în Cancun.
‎Da!
‎Da, Kate, și îți mulțumesc.
‎Fără tine, n-aș fi pătruns ‎în Satul lui Moș Crăciun.
‎Ba e Satul Doamnei Crăciun!
‎Nu e oficial.
‎Mi-a plăcut reuniunea de familie, ‎dar e momentul s-o șterg.
‎Nu până nu pui steaua înapoi în brad!
‎De acord, dar nu bradul ăsta.
‎Steaua e pentru bradul meu ‎de la Polul Sud.
‎O să fie o nebunie!
‎Pun temelia unui sat nou.
‎Parcă-l văd: „Satul lui Belsnickel”!
‎O să mai existe un sat?
‎Să fii sigur de asta! ‎Voi aduna propria trupă de spiriduși
‎și voi inventa eu chestii mișto,
‎care îi vor face pe toți ‎să uite că au existat vreodată
‎Polul Nord și Moș Crăciun!
‎Iar începem cu bosumflatul!
‎Mă rog!
‎Eu duc steaua la Polul Sud, ‎ca să nu mai îmbătrânesc și să am timp
‎să mă prind cum să rup acest blestem.
‎Ce-i așa de rău în a fi om?
‎Oamenii sunt nașpa!
‎Spiridușii sunt cei mai tari! ‎Și m-am săturat să fiu om.
‎Belsnickel, poți rupe blestemul ‎într-un singur fel.
‎Dacă te întorci acasă, în sat,
‎și îți accepți familia.
‎Știu că, în adâncul tău,
‎asta îți dorești.
‎Prostii!
‎Vezi cum vorbești, tinere!
‎Bună! Mulțumesc.
‎Îți place mănușa mea gravitațională?
‎Nu-i rea, puștiule.
‎Dar nu se compară cu magia adevărată.
‎Renunță, Bels!
‎Nicio șansă!
‎Îți pasă doar de sărbătoarea ta stupidă!
‎Sărbătoarea stupidă
‎le aduce dragoste și fericire ‎miliardelor de oameni!
‎Eu voi schimba asta!
‎Schimbare?
‎N-ai făcut față ‎micilor schimbări de aici și ai fugit.
‎Căci îți petreci fiecare oră a anului ‎pregătindu-te de o singură zi!
‎O zi care le aduce bucurie ‎copiilor din toată lumea,
‎iar asta nu se va schimba niciodată!
‎Belsnickel, oprește-te!
‎Nick!
‎Belsnickel, ce ai făcut?
‎Asta e…
‎E de rău!
‎Fără stea, Polul Nord, ‎satul, însuși Crăciunul vor pieri!
‎Pe anul ăsta?
‎Pentru totdeauna.
‎Ai dreptate. E de rău.
‎Dar nu putem permite asta!
‎Crăciunul trebuie să dăinuiască!
‎Spre grajd!
‎Moș Crăciun, ‎ne batem cu bulgări de zăpadă?
‎Hugg, să nu…
‎- Năpasta Spiridușilor! ‎- Vai de mine!
‎Ce se întâmplă?
‎Au fost otrăviți cu Năpasta Spiridușilor!
‎Îi înnebunește! ‎Devin maniaci nechibzuiți și periculoși.
‎Belsnickel a otrăvit tunurile!
‎Fugiți!
‎- Înăuntru! ‎- Haideți!
‎Hai, Jack!
‎Grăbiți-vă!
‎Bun!
‎Vai, Dash!
‎O poți vindeca?
‎Mă voi strădui. Voi căuta ‎și leacul pentru Năpasta Spiridușilor.
‎Trebuie să ajung în Turcia.
‎Turcia?
‎Să-i găsesc pe Hakan ‎și spiridușii pădurilor.
‎Doar ei îmi pot construi o nouă stea ‎pe care s-o aprind.
‎Dar n-ai mai zburat cu doar șapte reni!
‎Știu. Iar tu nu poți s-o vindeci pe Dasher ‎și să găsești leacul singură.
‎Mă va ajuta Jack.
‎Așa va face?
‎Să rămân și eu?
‎Nu, am nevoie să mă însoțești.
‎De ce?
‎Cu șapte, nici nu știu ‎dacă putem decola cu sania.
‎Voi avea nevoie ‎de tot ajutorul disponibil.
‎Întoarce-te repede!
‎Fă-ți magia, Doamnă Crăciun!
‎Dii, Dasher!
‎Dii, Dancer!
‎Comet! Dii, Comet!
‎Vixen!
‎Moșule, cum rămâne cu livratul cadourilor?
‎Crăciunul e peste trei zile!
‎- Fără Dasher, cum să… ‎- Ți-am zis că e o provocare!
‎Dar vezi? Deja merg mai bine!
‎Dacă-și păstrează spiritul Crăciunului, ‎totul va fi bine.
‎Îmi pare rău, Moșule. Dacă n-aș fi…
‎Nu!
‎Nu e vina ta, Pisicuță Katie!
‎Crede-mă,
‎spiridușul ăla șiret tot ar fi găsit ‎o cale ca să ajungă în sat.
‎Ce o să facă acum?
‎Probabil, caută să ajungă ‎în Turcia înaintea noastră.
‎De ce?
‎Ca să mă împiedice să capăt o nouă stea.
‎Asta nu se va întâmpla!
‎Fiindcă n-a luat în calcul un lucru.
‎Ce anume?
‎Orice-ar face, n-are cum ‎să ajungă mai repede decât noi!
‎Mă subestimezi, bătrâne.
‎Așa cum faci mereu.
‎Trebuie să-i readucem la normal ‎pe spiriduși.
‎Deci…
‎Spiriduși. Gripa spiridușilor.
‎Coș de spiriduși.
‎Aici e! Năpasta Spiridușilor.
‎- Vai de mine! ‎- Ce e?
‎E știut doar un singur leac.
‎- Rădăcina de Levande? ‎- Da, e o floare arctică rară.
‎Și crește într-un singur loc pe aici.
‎Bine.
‎Urmează această cărare prin pădure ‎și te va duce la rădăcina de Levande.
‎Dar vii și tu cu mine, nu?
‎Nu, trebuie să rămân aici cu Dasher.
‎Dar, Doamnă Crăciun, nu e periculos afară?
‎Poate fi. Dar așa e peste tot.
‎Jack, vei reuși. ‎Nu voi permite să pățești nimic.
‎Te voi urmări tot timpul.
‎Și te înarmez…
‎cu astea.
‎Mă înarmezi cu fursecuri?
‎Nu sunt niște fursecuri oarecare.
‎Cel din turtă dulce ‎explodează când îl arunci.
‎Iar cel în formă de om de zăpadă ‎îți dă curaj.
‎Trebuie să te miști repede.
‎Nu avem nicio clipă de pierdut.
‎Așteaptă!
‎Văleu!
‎Nu poți trece de toți spiridușii.
‎Bine…
‎Dragilor!
‎Am copt o grămadă de fursecuri.
‎Cui i-e foame?
‎Haideți în spatele grajdului!
‎Le-am distras atenția vreo 30 de secunde.
‎Am înțeles!
‎Poftim!
‎Acum e momentul, Jack!
‎E cam frig. Dacă fac degerături?
‎Nu-ți face griji!
‎Sunt expertă la reatașat ‎degete la mâini și la picioare.
‎Grăbește-te!
‎Jack!
‎Fii eroul meu!
‎Așa îmi spunea și mama.
‎Bun! E momentul eroismului!
‎Nu așa mă așteptam să arate Turcia.
‎Aici e pământ sfânt, Kate.
‎Vei fi martoră ‎la ceva nemaivăzut de nimeni de pe Pământ.
‎Ce-a fost asta?
‎- Moș Crăciun? ‎- Ce?
‎Te-au nimerit.
‎Poftim?
‎Nu simți nimic?
‎Uneori, mersul cu sania ‎îmi anesteziază complet fundul.
‎Nu mișcați!
‎Mâinile sus!
‎Fiți gata să trageți!
‎Așteptați!
‎Sunt eu… Moș Crăciun!
‎Cum știm că sunteți Moș Crăciun?
‎Barbă albă…
‎Haine roșii…
‎Pe bune?
‎Dacă sunteți Moș Crăciun, ‎să vă vedem magia!
‎Nu sunt impresionat.
‎Ce mai puteți face?
‎Îți vine să crezi?
‎Pregătiți!
‎Ochiți!
‎Trageți!
‎Chiar e Moș Crăciun!
‎Lăsați armele jos!
‎De ce nu te recunosc?
‎Sunt doar niște copii.
‎Uită-te la ei!
‎N-au mai mult de două-trei sute de ani.
‎Nu m-au văzut niciodată.
‎N-am mai fost pe aici de…
‎știu și eu, vreo 500 de ani.
‎Cinci sute douăzeci și doi, ‎mai precis, Nicolae!
‎Hakan!
‎Arăți bine și înțelept.
‎Și d-ta la fel, Nicolae!
‎Cine ți-e prietena?
‎Mă numesc Kate Pierce.
‎Vorbești bine limba noastră.
‎Și dv. engleza!
‎Mulțumesc!
‎Ce vă aduce pe-aici?
‎Belsnickel.
‎Ce-a mai făcut?
‎A distrus Steaua Crăciunului.
‎Îi putem construi un recipient nou.
‎Dar numai d-ta, Nicolae,
‎poți stăpâni puterea Stelei Betleemului.
‎Și, după cum știi, ‎ritualul e foarte periculos.
‎Nu avem de ales.
‎Trebuie să ne mișcăm repede.
‎Aprindeți forja!
‎RĂDĂCINĂ DE LEVANDE
‎E foarte sus!
‎Bine…
‎Care spunea că-ți dă curaj ‎și care explodează?
‎O să aleg turta dulce.
‎Ba nu, omul de zăpadă.
‎Cred…
‎Sper să nu explodez.
‎Bun! La treabă!
‎Mulțumesc, Hakan!
‎Eu îți mulțumesc, Moș Crăciun!
‎Grăbiți-vă înapoi la Polul Nord!
‎Crăciunul trebuie să dăinuiască!
‎Bun, Kate, n-avem timp de pierdut!
‎Ține-o bine!
‎Tot nu cred că e Moș Crăciun.
‎Pis-pis!
‎Vrei o gustare?
‎Exact!
‎Fă bine și fugi!
‎Orașul are un șerif nou,
‎pe nume Jack Booker!
‎Renii par să se descurce mult mai bine!
‎Desigur! Mergem spre casă!
‎Vai de zurgălăii mei!
‎Doar nu credeai că dispar, pur și simplu?
‎Ce naiba e aia?
‎E mașinuța mea nouă!
‎Nu pare prea aerodinamică.
‎Ăstora cum le spui?
‎E echipa mea de șacaloți.
‎Șaca-ce?
‎Hibrizi de șacal cu coiot. ‎Eu i-am creat. Sunt mișto, nu?
‎Nici pe departe!
‎Dar ești isteț, Belsnickel, recunosc.
‎Însă nu cât să mă învingi pe mine!
‎Punem pariu?
‎Steaua!
‎Plonjați!
‎Ține-te bine!
‎Hai, fetițo!
‎De ce ne-am oprit? Ce se întâmplă?
‎Nu știu, ‎dar e ceva în neregulă cu instrumentele.
‎Trebuie reparate repede!
‎Trebuie să recuperăm steaua de la…
‎Bon voyage!
‎Lume, ai simțit asta?
‎Așa e lumea fără Moș Crăciun!
‎Ce fată cuminte! Bea tot!
‎Bea tot!
‎Cuminte fată!
‎Am reușit!
‎Niciodată nu m-am îndoit de tine.
‎Eu, da.
‎Crezi că va funcționa?
‎Dacă nu, vom pierde spiridușii pe vecie.
‎Hai!
‎Unde suntem?
‎Mai exact, când? Uite!
‎Cumva, ne-am întors înapoi în timp.
‎Înapoi în timp?
‎Stai puțin! Boston.
‎Aeroportul Logan, Ajunul Crăciunului.
‎Nu-i a bună!
‎De ce?
‎De sărbători,
‎aeroporturile duc cea mai mare lipsă ‎de spirit al Crăciunului.
‎Acum, acesta a ajuns la…
‎7% și încă scade!
‎Ce se întâmplă dacă scade la zero ‎spiritul Crăciunului?
‎Renii nu vor mai putea zbura deloc.
‎Uite-le, sunt epuizate!
‎Ține-te bine!
‎Va trebui să forțez aterizarea. ‎O să fie cam dură!
‎- Se vor face bine? ‎- E mai rău decât credeam!
‎Vai, nu!
‎Ce e?
‎Am rupt țesătura timpului.
‎Aceste găuri de vierme ‎nu stau deschise mult.
‎Cât avem?
‎Unsprezece, cel mult 12 minute.
‎Dacă nu creștem repede ‎nivelul spiritului Crăciunului…
‎Rămânem aici pe vecie.
‎Bingo! Am găsit vinovatul.
‎Ce e?
‎Un fel de sucitor de timp.
‎Belsnickel pare să fi găsit ‎o formă primitivă de călătorie în timp.
‎Nu poți să nu-l admiri.
‎Dar, ca de obicei, ‎nu e un meșteșugar prea bun.
‎Și nu mai are nici combustibil.
‎Trebuie să-i găsești o sursă de energie.
‎Eu trebuie să recuperez ‎spiritul Crăciunului.
‎PLECĂRI - ÎNTÂRZIAT
‎E bine.
‎Am aflat cu ce merge chestia asta.
‎Baterii AAA.
‎Doar Belsnickel ar alimenta ‎cu baterii o mașină a timpului.
‎Hai să vedem ce avem aici!
‎Poftim!
‎- Sunt expirate. ‎- Ce?
‎N-am altele.
‎Sigur au la magazin!
‎Da, te-ai gândit bine.
‎Du-te să le iei ‎și ne vedem înapoi aici, bine?
‎Bine.
‎Să vedem cu ce putem lucra!
‎Trei dolari, vă rog.
‎Poftim, păstrați restul!
‎Ce e asta, o glumă?
‎Sunt bani de jucărie?
‎Nu, e o bancnotă reală.
‎E foarte prost falsificată!
‎Scrie „2020”.
‎Pun pariu că peste 30 de ani ‎nici nu vor mai fi bancnote de hârtie.
‎- Da, am greșit. Scuze! ‎- Hei, trebuie plătite bateriile!
‎Ce se întâmplă, domnișoară?
‎Unde-ți sunt părinții?
‎Sunt…
‎Sunt de acord să călătoresc singură.
‎Îți pot vedea biletul?
‎Știți ceva? ‎Cred că mi-a scăpat acolo. Îl aduc acum!
‎Ce-ar fi să vii cu mine?
‎- Ce? Nu, vă rog! ‎- Copilă…
‎N-ai bilet, nici părinți.
‎Ai putea să fi fugit de acasă.
‎Dar nu… e chiar așa.
‎Chemați-l pe Moș Crăciun! Veți vedea!
‎Da, îl chem imediat pe Moș Crăciun!
‎PLECĂRI
‎Bine.
‎Îmi pare rău! Nu am vești bune!
‎Toate zborurile au fost anulate!
‎Ce? Acum cinci minute ‎spuneați că întârzie jumătate de oră!
‎Iar acum, zborul a fost anulat.
‎Deci, acum cinci minute nu știați
‎că se anulează, nu doar întârzie?
‎Asta vă spun, da.
‎Vă putem oferi cazare gratuită ‎la hotel în această noapte.
‎Nu vreau o cameră gratuită!
‎Vreau să zbor acum la Chicago!
‎Să trecem la treabă!
‎Așteptați puțintel
‎Ascultați-mă, frați și surori
‎Nu ajungem nicăieri
‎Cu atâta negativism‎ ‎și ură
‎Toate plânsetele și certurile
‎Sunt doar prostie pură
‎Am tot ascultat zgomotul și nebunia
‎Cât e ziulica de lungă
‎Hai să vedem ‎Dacă spusele acestui om o să ne-ajungă
‎Hai, scumpule
‎Spune-le de ce avem nevoie
‎Păi, ce ne trebuie nouă
‎E chiar simplu
‎Tot ce ne trebuie
‎E spiritul Crăciunului
‎Poate e cazul să explic mai bine
‎Vă puteți uita prin orice fereastră
‎O lume vastă și frumoasă se vede
‎Există o aventură palpitantă
‎Pentru toți, băieți și fete
‎Dar, Moșule, viața poate fi frustrantă
‎Și foarte complicată
‎De-asta, când vezi că vine catastrofa
‎Din start trebuie s-o temperezi
‎Atunci lasă deoparte gândurile
‎Și în inimă învață să te-ncrezi
‎Ai nevoie de spiritul Crăciunului
‎Spiritul Crăciunului
‎- Zi-le, Moșule! ‎- Da, spiritul Crăciunului
‎Niciodată nu dispare
‎Spiritul Crăciunului
‎E a noastră salvare
‎E a noastră salvare! ‎Saxofon!
‎POLIȚIA MASSACHUSETTS ‎DIVIZIA MINORI NEÎNSOȚIȚI
‎Hei, Grinch!
‎Nu mai fi așa de tristă!
‎În fond, mâine e Crăciunul.
‎N-aș fi așa de sigură.
‎Pe unii oameni nu-i înțeleg.
‎Nu le merge ceva ‎și, brusc, le cade cerul în cap.
‎Moșul va găsi o rezolvare.
‎Așa face mereu.
‎Pentru băieții și fetele cuminți.
‎Încep să mă întreb ‎dacă eu nu-s din cealaltă categorie.
‎Nici vorbă!
‎Recunosc imediat un credincios adevărat.
‎Stai, ai auzit de credincioșii adevărați?
‎Mă trag dintr-o familie cu tradiție.
‎De-asta știu că mâine, ‎pe vremea asta, voi fi în Miami.
‎Cel mai tare e să petreci Crăciunul ‎pe plajă, zic eu.
‎Te-ai înțelege bine ‎cu restul familiei mele.
‎Mie nu-mi place Crăciunul la tropice.
‎Nu mă înțelege greșit!
‎Îmi place să patinez, ‎să beau cacao fierbinte lângă foc, totul.
‎Dar bunicii mei stau în Florida ‎și nu mai pot călători.
‎Cine știe câte Crăciunuri mai apuc cu ei?
‎Știi?
‎Foarte drăguț din partea ta!
‎E cum zice mereu mama:
‎„De Crăciun, ‎important nu e unde ești, ci cu cine.”
‎Ce e?
‎Nimic. Doar că…
‎Sunt un om rău.
‎E în regulă!
‎Ce puteai face atât de urât?
‎Am fugit de acasă și, probabil, ‎i-am stricat logodna mamei.
‎Păi… asta chiar e urât.
‎Dar, probabil, ‎e oribil tipul cu care e mama ta.
‎Nu, Bob e chiar grozav.
‎O face foarte fericită!
‎Bine…
‎Acum chiar m-ai pierdut.
‎Au trecut doar câțiva ani de când tata…
‎Și, dacă mama se mărită cu Bob, ‎asta înseamnă…
‎Că tatăl tău chiar nu mai e.
‎Da.
‎Chiar dacă nu mai e aici,
‎eu tot îl simt printre noi, știi?
‎Și aș fi vrut mult ‎să-mi iau adio de la el.
‎Cred că eram atât de tristă,
‎încât am vrut să se simtă toți la fel.
‎Dar adevărul e că, acum,
‎aș da orice ca să fiu cu ei de Crăciun.
‎Mama, Teddy și da, chiar și Bob.
‎Va trebui să facem tot posibilul.
‎Nu?
‎Cum merge?
‎Aproape am reușit.
‎Grăbește-te!
‎NU RENUNȚĂ NICIODATĂ
‎Hei!
‎Haide!
‎Ce faceți voi doi?
‎Hei! Nu! Veniți înapoi! Așteptați!
‎Toată lumea spune da
‎Până la urmă, vei înțelege
‎Că trebuie să crezi în tine
‎Dar nu poți schimba singur lumea
‎Uneori ceri și ajutorul vine
‎Începe spectacolul!
‎Spiritul Crăciunului
‎Niciodată nu dispare
‎Spiritul Crăciunului
‎E a noastră salvare
‎Cântați!
‎Da, spiritul Crăciunului
‎Niciodată nu dispare
‎Spiritul Crăciunului
‎E a noastră…
‎Da!
‎E a noastră salvare
‎PLECĂRI - LA TIMP
‎Ia uitați-vă! ‎Veți ajunge cu toții acasă de Crăciun!
‎A fost uimitor!
‎Le-ai luat?
‎Ce?
‎Bateriile.
‎Da!
‎Așa! Bravo, Kate!
‎Moșule, vreau să-ți prezint pe cineva.
‎El e…
‎N-am reținut numele.
‎Sunt Doug…
‎Pierce.
‎Exact.
‎Stai! Numele tău e Doug Pierce?
‎Eu sunt! Dar de unde știați…
‎Chiar e Moșul?
‎Stai așa!
‎Te numești Doug Pierce.
‎Ești din Lowell, Massachusetts?
‎Da, dar nu ți-am spus de unde sunt.
‎Deci, îmi ești…
‎Ești…
‎Moșule, el e…
‎Îmi e…
‎Nu vreau să vă întrerup, ‎copii, dar trebuie să plecăm.
‎Ia-ți la revedere!
‎Adio, tată!
‎Poftim?
‎Adică… Doug.
‎Lasă-l pe Doug să mai și respire, ‎Pisicuță Katie!
‎Mulțumesc pentru tot!
‎Păi… un Pierce nu renunță niciodată.
‎Așa facem.
‎A vorbit ca un credincios adevărat.
‎Kate!
‎Crăciun fericit, Doug!
‎Crăciun fericit, Kate!
‎Crăciun fericit, Moș Crăciun!
‎Notă pentru sine.
‎De acum încolo, ‎să aduc mereu cu mine o cameră video.
‎Bun!
‎O putem da tuturor spiridușilor ‎într-un singur fel.
‎Cu tunurile!
‎Exact. Crezi că poți s-o faci?
‎Mă descurc, Dnă C!
‎Jack, nu te pot trimite afară ‎singur și fără protecție!
‎Mai multe fursecuri?
‎Fursecurile nu vor opri ‎mii de spiriduși maniaci.
‎Urmează-mă!
‎Îți va trebui ceva mult mai puternic.
‎ENERGIA RENILOR
‎Uite-le, sunt încărcate 100%!
‎Doamnelor, e ultima noastră șansă ‎de-ntoarcere!
‎Dar, când ne întoarcem, ‎cum vom lua steaua de la Belsnickel?
‎Probabil că a ajuns deja la Polul Sud.
‎Ai mare dreptate!
‎Doar că și noi am putea seta mașinăria
‎la 15 secunde ‎după ce ne-a trimis el în trecut.
‎O să vezi!
‎Bon voyage!
‎Lume, ai simțit asta?
‎Așa e lumea fără Moș Crăciun!
‎Doar nu credeai că dispar, pur și simplu?
‎De data asta, păzește-o cu prețul vieții!
‎Dii, Comet! Dii, Blitzen!
‎POLUL NORD
‎Hei! N-a fost deloc frumos ce-ai făcut!
‎Începem!
‎E un om! Pe el!
‎- Ne-am întors! ‎- Am reușit!
‎Uite piața satului!
‎Când trecem pe deasupra bradului, sari!
‎- Să sar? Tocmai până acolo? ‎- Îți promit că vei reuși.
‎Urmează. Pregătește-te!
‎Fii gata!
‎Sari!
‎Mai repede!
‎Vin doi cu viteză mare!
‎Haideți, la comanda mea!
‎Bine, băieți! Pregătiți-vă de atac!
‎Ajunge!
‎Nu!
‎De ce ai făcut asta?
‎Ca să pun capăt prostiei
‎și să vă opresc ‎din a vă distruge reciproc.
‎Voiam să virez în ultima clipă!
‎Ne jucam puțin de-a curajul!
‎Exact! De-a curajul.
‎Bun! Ajunge!
‎Nick, uneori mi se pare ‎că îți plac escapadele periculoase!
‎Nu vorbi prostii, eu…
‎Eu…
‎Da.
‎Dasher! Te-ai vindecat!
‎Mulțumesc că mi-ai salvat viața!
‎Proastă mutare ai făcut!
‎Sayonara,‎ Jola!
‎Dasher!
‎Fetițo!
‎Bine ai revenit, Dasher!
‎Bine ai revenit, fată! Arăți grozav!
‎Nu-i așa?
‎L-ai lovit perfect cu cornul!
‎Știam că vei face un miracol!
‎Mulțumesc.
‎Nu!
‎Mai am doar un proiectil.
‎Hai, că poți!
‎Mulțumesc, Jack!
‎Nicio problemă, Kate!
‎ACUM RULEAZĂ ‎MOȘUL CEL RĂU
‎Să facem curat până nu vede Moș Crăciun!
‎Ați auzit-o!
‎Faceți curat pe-aici! Repede!
‎Hai, mai repede!
‎ACUM RULEAZĂ ‎ELFUL
‎- Am reușit! ‎- Da!
‎Bravo, Kate!
‎Bună treabă cu tunurile, Jack!
‎Ați câștigat bătălia, ‎dar veți pierde războiul!
‎Voi găsi altă cale de a reveni în sat!
‎Cândva, mă voi întoarce ‎și veți avea de luptat ca niciodată!
‎Nu cred că vorbești serios, Belsnickel.
‎Dar, dacă așa e, voi fi pregătit.
‎Până atunci, însă,
‎vreau să-ți dau ceva.
‎Un mic cadou.
‎Să ghicesc!
‎Cărbune?
‎Ești tare previzibil!
‎Prima jucărie… construită împreună.
‎Ai păstrat-o?
‎Am tot lucrat la ea.
‎Mi-a reamintit ‎ce spiriduș extraordinar ești tu.
‎„Eram”, vrei să spui.
‎Încă sălășluiește în tine. ‎Trebuie doar să crezi.
‎CREDE
‎Ne-am distrat, cândva.
‎Dar nu pot redeveni același spiriduș.
‎Cum să nu?
‎Ție ți-e ușor s-o zici.
‎Tu nu știi cum e!
‎Belsnickel, nu e nevoie să fiu spiriduș
‎ca să înțeleg că nu-ți rezolvi problemele ‎fugind de acasă.
‎Și, uneori,
‎trebuie să-i ascultăm ‎pe cei la care ținem cel mai mult.
‎Până la urmă,
‎familia e singura din lume ‎care te înțelege cu adevărat.
‎Doar ei îți vor fi mereu alături, ‎orice-ar fi.
‎Un om frumos mi-a spus odată
‎că, de Crăciun, ‎important nu e unde ești, ci cu cine.
‎Te iubim, Belsnickel.
‎Dintotdeauna, Bels.
‎Și eu v-am iubit dintotdeauna!
‎Declar oficial
‎că s-a restabilit ordinea la Polul Nord!
‎Dasher, sigur ești pregătită de călătorie?
‎Dacă spui tu!
‎Gata! Ultima sanie spre Cancun! ‎Toată lumea, la bord!
‎Doamne!
‎Va fi prima și, probabil, ‎ultima mea călătorie cu sania.
‎Pot să stau în față, Moșule?
‎Nu poți să conduci din spate.
‎- Ce? ‎- Da.
‎Frumusețea asta are un demaraj serios. ‎Te descurci?
‎- Păi, da! ‎- Bine.
‎Treci acolo și preia frâiele! Așa!
‎Moșule?
‎Voiam doar să-ți mulțumesc.
‎Pentru ce?
‎Că mi-am putut lua adio de la tata.
‎Kate, a fost doar o coincidență.
‎Da, sigur!
‎Urcă!
‎Copii!
‎Dacă vi se face poftă pe drum!
‎Cu ce sunt?
‎Ouă, unt, făină, zahăr.
‎Nu! Ce fel de magie au în ele?
‎Am mâncat unul în pădure ‎și mi-am pierdut toată frica.
‎Fursecul cu om de zăpadă ‎m-a făcut mai puternic.
‎Doar omulețul de turtă dulce ‎avea ingrediente magice.
‎Omul de zăpadă nu avea.
‎Stai…
‎Asta înseamnă că…
‎Eroul a fost mereu înăuntrul tău.
‎Nu te voi uita niciodată, Dnă Crăciun!
‎Mă vei uita din când în când.
‎Și așa și trebuie.
‎Călătorie sprâncenată!
‎Crăciun fericit, Doamnă Crăciun!
‎Crăciun fericit!
‎- Copii! ‎- Da?
‎Încă un lucru.
‎Ce anume?
‎Feriți-vă de străinii în mașini de golf!
‎Așa vom face!
‎Deschideți porțile!
‎Nick!
‎Întoarce-te repede!
‎Dă-i bice, Jack!
‎Pornim! Dii, Dasher! ‎Dii, Dancer! Dii, Prancer! Dii, Vixen!
‎La revedere, copii!
‎Bine. Acum trage! Haide!
‎Așa! Acum, trage înapoi! Trage!
‎Mai tare!
‎Nu e rău deloc, Jack!
‎Copii, am ajuns!
‎- Ești gata să sari? ‎- Să sar?
‎Tocmai până acolo?
‎Ai încredere în mine, Jack! ‎Nu vei păți nimic.
‎Știu și eu, Kate? M-am luptat ‎cu un sat plin de spiriduși nebuni,
‎dar mi se pare cam periculos.
‎Nu vei păți nimic, promit!
‎Moș Crăciun!
‎Da?
‎Te vom revedea vreodată?
‎Nu, dacă ține de el!
‎Am făcut-o din nou.
‎Așa este.
‎Încă ceva, Pisicuță Katie.
‎Știu, Moșule. Voi fi cuminte.
‎Dii, Dasher!
‎Crăciun fericit, Teddy!
‎Cred că glumești!
‎Deci, v-a vizitat vechiul nostru prieten!
‎A fost ca data trecută?
‎Hai să mă exprim așa:
‎am cunoscut-o pe Dna Crăciun
‎și am salvat Crăciunul cu tata, ‎când avea 13 ani!
‎Serios? Nu se poate!
‎Ba se poate!
‎Eu am urcat pe un ghețar ‎și m-am luptat cu pisica Yule!
‎Mă știu toți la Polul Nord acum!
‎- Așa să fie? ‎- Da.
‎Eu și Dna Crăciun suntem așa de apropiați!
‎Trebuie să-mi povestiți totul!
‎Dar ne așteaptă Bob și mama, ‎așa că trebuie să mergem.
‎Hai!
‎V-am văzut ultima oară la Clubul Copiilor.
‎Cum ați ajuns în sania Moșului?
‎Călătoria asta mi-a schimbat viața.
‎Așa este.
‎Uite-l pe micuțul meu!
‎- Tată! ‎- Haide! Ce?
‎- Omul meu de bază! ‎- Mă bucur să vă văd!
‎Ce dor mi-a fost de tine!
‎Și mie, de tine.
‎De amândoi.
‎Zău?
‎Da.
‎Kate, vreau să știi ‎că țin mult la mama ta.
‎Și sper ca noi doi ‎să ne apropiem mai mult.
‎Știu că nu se va întâmpla peste noapte.
‎Pas cu pas.
‎Nu-i așa?
‎Pas cu pas.
‎Știți, mă gândeam
‎că diseară ‎am putea da o petrece cu colinde.
‎- Pe bune? ‎- Desigur!
‎Mi se pare o idee grozavă!
‎Îmi place!
‎- Mă bag! ‎- Haidem!
‎Ce colind să cântăm?
‎Ce ziceți de „O, brad frumos”?
‎O, brad frumos ‎O, brad frumos
‎Cu cetina tot verde
‎O, brad frumos ‎O, brad frumos
‎Cu cetina tot verde
‎Tu ești copacul credincios
‎Ce frunza nu și-o pierde
‎O, brad frumos ‎O, brad frumos
‎Cu cetina tot verde
‎O, brad frumos ‎O, brad frumos
‎Verdeața ta îmi place
‎O, brad frumos ‎O, brad frumos
‎Verdeața ta îmi place
‎Oricând o văd sunt bucuros
‎Și vesel ea mă face
‎O, brad frumos ‎O, brad frumos
‎Verdeața ta îmi place
‎O, brad frumos ‎O, brad frumos
‎Cu frunza neschimbată
‎O, brad frumos ‎O, brad frumos
‎Cu frunza neschimbată
‎Mă mângâi și mă faci duios
‎Și mă-ntărești îndată
‎Crăciun fericit!
‎Crăciun fericit, Mina!
‎O, brad frumos ‎O, brad frumos
‎Cu frunza
‎Neschimbată
‎CRĂCIUN FERICIT
‎O, brad frumos…
‎Subtitrarea: Crina Caliman